Pseudoscorpiones

Valsskerpioene of basterskerpioene behoort tot die orde Pseudoscorpiones en is klein diertjies wat met die eerste oogopslag soos skerpioene lyk. Hulle het egter nie die lang abdomen met die angel van skerpioene nie. Die diere se kaaktasters is baie goed ontwikkel en gifkliere kom daarin voor. Dié word gebruik om hulle prooi dood te maak. Die diere se oë is swak ontwikkel of heeltemal afwesig en hulle gebruik tragea en stigmata as gaswisselingsorgane.

Pseudoscorpiones behoort tot die klas spinnekopagtiges. Hulle is oor die algemeen voordelig vir mense, want hulle prooi is silwermotlarwes, myte, boekluise, miere en klein vlieë. Hulle kom algemeen in baie omgewings voor, maar word dikwels misgekyk omdat hulle so klein is. Die spesie Chelifer cancroides kom meestal binnenshuis voor. Wanneer mense hulle sien, word hulle dikwels vir bosluise of klein spinnekoppe aangesien.

Valsskerpioene word gewoonlik tussen 2 en 8 mm lank.Pennsylvania State University, Department: Entomological Notes: Pseudoscorpion Fact Sheet

Verwysings

 Bronnelys 
 Wêreldspektrum, 1982, , volume 26, bl. 97

Skakels

Kategorie:Spinnekopagtiges